

REPUBLIKA HRVATSKA

 ŠIBENSKO - KNINSKA ŽUPANIJA

OPĆINA MURTER-KORNATI

NAČELNIK

**KLASA: 400-01/21-01/02**

**URBROJ:2182/18-03/01-21-1**

**Murter, 15. veljače 2021.god.**

**BILJEŠKE UZ FINANCIJSKE IZVJEŠTAJE ZA**

**ZA ROZDOBLJE OD 01.SIJEČNJA DO 31.PROSINCA 2020.**

Naziv obveznika: OPĆINA MURTER-KORNATI

Poštanski broj i mjesto sjedišta obveznika: 22243 MURTER

Adresa sjedišta: Murter, Butina 2

Šifra općine: 617

Broj RKP-a: 33466

Matični broj: 02669722

OIB: 95623894063

Razina: 22 – proračun jedinice lokalne i područne (regionalne) samouprave

Šifra djelatnosti 8411- Opće djelatnosti javne uprave

Razdoblje za koje se sastavljaju Bilješke uz financijske izvještaje: 01.01.-31.12.2020.

Žiro račun: HR9223900011861700009 – Račun Proračuna, račun za redovno poslovanje otvoren kod Hrvatske poštanske banke d.d.

**1. Bilješke uz obrazac PR-RAS**

Tijekom izvještajnog razdoblja ukupni prihodi poslovanja iznose 16.395.709 kuna, odnosno 15,8 % više u odnosu na prethodnu godinu, dok su rashodi poslovanja ostvareni u iznosu od 10.376.299 odnosno 2 % manje u odnosu na 2019. godinu. Povećanje prihoda odnosi se u najvećem dijelu na prihode od tekućih i kapitalnih pomoći, prihode od komunalnog doprinosa te prihode od turističke pristojbe.

**UKUPNI PRIHODI I PRIMICI**:

**AOP 003 do 011 Porez i prirez na dohodak**

Prihod od poreza i prireza na dohodak ostvaren u 2020. godini iznosi 3.146.484 kn što je za 4,2% manje nego u izvještajnom razdoblju prethodne godine.

**AOP 018 do 023 Porez na imovinu**

Stalni porezi na nepokretnu imovinu (AOP 019) ostvareni u 2020. godini iznose 1.101.691 kn, manji su za 17,4% od ostvarenih u 2019. godini. Povremeni porezi na imovinu (AOP 022) ostvareni u 2020. godini iznose 2.099.235 kn što je za 40,1% manje u odnosu na ostvarenje u 2019. godini.

**AOP 024 do 031 Porezi na robu i usluge**

Porez na potrošnju alkoholnih i bezalkoholnih pića (AOP 026) ostvaren u 2020. godini iznosi 468.828 kn što je za 28,8 % manje u odnosu na ostvarenje u 2019. godini.

**AOP 046 do 053 Pomoći od inozemnih vlada**

Kapitalne pomoći od međunarodnih organizacija (AOP 051) ostvarene u 2020. godini iznose 757.503 kn, a odnose se na uređenje arheološko-rekreacijskog parka Colentum, dok Kapitalne pomoći od institucija i tijela EU (AOP 053) su ostvarene u iznosu od 111.328 kn, a odnose na instalaciju opreme za Wifi4EU.

**AOP 054 do 056 Pomoći proračunu iz drugih proračuna**

Tekuće pomoći proračunu iz drugih proračuna (AOP 055) ostvarene u 2020. godini iznose 155.267 kn što je znatno više u odnosu na 2019. godinu. Kapitalne pomoći proračunu (AOP 056) ostvarene u 2020. godini iznose 2.607.500 kn, znatno više nego što je ostvareno u izvještajnom razdoblju prethodne godine, a radi se o pomoći Ministarstva regionalnog razvoja i fondova europske unije za izgradnju dječjeg vrtića, pomoći Ministarstva mora, prometa i infrastrukture za sanaciju obale na Podrvršcima te na pomoći županijskog proračuna za sanaciju pomorskog dobra.

**AOP 057 do 059 Pomoći od izvanproračunskih korisnika**

Pomoći od izvanproračunskih korisnika (AOP 058) ostvarene u 2020. godini iznose 28.396 kn, a radi se o prihodima od HZZ-a za javne radove. Kapitalne pomoći od izvanproračunskih korisnika ostvarene su u iznosu od 131.566 kn što je za 15,3 % manje u odnosu na prethodnu godinu.

**AOP 066 do 068 Pomoći temeljem prijenosa EU sredstava**

Kapitalne pomoći temeljem EU sredstava (AOP 068) ostvarene u 2020. godini iznose 181.461 kn, a što se odnosi na odobreni ZNS projekt - Projekt „Zaželi“.

**AOP 075 do 082 Prihodi od financijske imovine**

Prihodi od zateznih kamata (AOP 078) ostvarene u 2020 godini iznose 6.332 kuna.

**AOP 083 do 089 Prihod od nefinancijske imovine**

Naknade za koncesije (AOP 084) ostvarene u 2020. godini iznose 1.045.389 kn što je za 3,8% manje u odnosu na 2019. godinu. Prihodi od zakupa i iznajmljivanja imovine (AOP 085) ostvareni u 2020. godini iznose 244.885 kn što je manje za 25,4% u odnosu na 2019.god, a navedeno smanjenje se odnosi na prekid ugovora o najmu jednog od poslovnih subjekata. Ostali prihodi od nefinancijske imovine (AOP 089) ostvareni u 2020. godini iznose 40.392 kuna, a odnose se na naknade za zadržavanje nezakonito izgrađenih zgrada u prostoru.

**AOP 106 do 110 Upravne i administrativne pristojbe**

Županijske, gradske i općinske pristojbe i naknade (AOP 108) ostvarene su u iznosu od 67.407 kn što je za 15,7% više u odnosu na 2019.god. Ostale upravne pristojbe i naknade (AOP 109) ostvarene u 2020.god. iznose 4.856 kn. Ostale pristojbe i naknade (AOP 110) ostvarene su u iznosu od 345.547 kuna, značajno povećanje na ovoj poziciji bilježimo radi direktne uplate turističke pristojbe u općinski proračun.

**AOP 111 do 118 Prihodi po posebnim propisima**

Prihodi vodnog gospodarstva (AOP 113) ostvareni su u iznosu od 21.110 kn. Ostali nespomenuti prihodi (AOP 116) ostvareni u 2020. godini iznose 101.563 kn što je za 123,4 % više u odnosu na 2019. godinu.

**AOP 119 do 122 Komunalni doprinos i naknade**

Komunalni doprinos (AOP 120) ostvaren u 2020. godini iznosi 2.609.914 kn što je za 46,5% više u odnosu na ostvarenje iz 2019. godine. Komunalna naknada (AOP 121) ostvarena u 2020. godini iznosi 1.125.679 kn što je za 7% više u odnosu na 2019. godinu.

**AOP 124 do 126 Prihodi od prodaje proizvoda i robe te pruženih usluga**

Prihodi od pruženih usluga (AOP 126) ostvareni su u iznosu od 41.065 kn što je za 49,7% manje u odnosu na izvještajno razdoblje prethodne godine.

**AOP 127 do 129 Donacije od pravnih i fizičkih osoba izvan općeg proračuna**

Kapitalne donacije (AOP 129) ostvarene u 2020. godini iznose 60.754 kune.

**AOP 136 do147 Kazne, upravne mjere i ostali prihodi**

Kazne za prometne i ostale prekršaje (AOP 142) ostvarene su u iznosu od 34.319 kn što je za 52,2% manje nego u 2019. godini. Ostale kazne (AOP 146) ostvarene su u iznosu od 10.309 kn. Ostali prihodi (AOP 147) ostvareni u 2020. godini iznose 15.777 kuna.

**UKUPNI RASHODI I IZDACI**

**AOP 149 do 156 Rashodi za zaposlene**

Plaća (bruto) (AOP 151 do 154) u 2020. godini je evidentirano rashoda za plaće u iznosu od 1.489.058 kuna. Ostali rashodi za zaposlene (AOP 155) ostvareni su u iznosu od 218.934 kn, na ovoj poziciji bilježimo povećanje u odnosu na prethodnu godinu iz razloga što je tokom godine isplaćena otpremnina djelatnici koja je otišla u mirovinu. Doprinos na plaće (AOP 157 do 159) Doprinosi na zdravstveno osiguranje u 2020. godini iznose 222.627 kuna.

**AOP 161 do 165 Naknade troškova zaposlenima**

Naknade troškova zaposlenima (AOP 161) u 2020.godini iznose 53.788 kn što je u odnosu na 2019. godinu smanjenje za 6,2%.

**AOP 166 do 173 Rashodi za materijal i energiju**

Rashodi za materijal i energiju (AOP 166) u 2020. godini iznose 814.490 kn što je u odnosu na 2019. godinu smanjenje za 3%. Najveće smanjenje bilježimo kod rashoda za energiju i to 21,9 % manje u odnosu na 2019.godinu.

**AOP 174 do 183 Rashodi za usluge**

Rashodi za usluge (AOP 174) u 2020. godini iznose 3.982.134 kn što je smanjenje u odnosu na 2019. godinu za 4,9%. Smanjeni su rashodi za usluge tekućeg i investicijskog održavanja, komunalne usluge, zakupnine i najamnine te računalne usluge u odnosu na izvještajno razdoblje prethodne godine. Dok povećanje bilježimo kod rashoda za usluge telefona, pošte i prijevoza, usluge promidžbe i informiranja te intelektualnih i osobnih usluga.

**AOP 185 do 192 Ostali nespomenuti rashodi poslovanja**

Ostali nespomenuti rashodi poslovanja (AOP 185) u 2020. godini iznose 721.513 kn što je smanjenje od 38,2% u odnosu na 2019. godinu.

**AOP 193 do 211 Financijski rashodi**

Financijski rashodi (AOP 193) u 2020. godini iznose 192.746 kn što je povećanje za 39,9% u odnosu na 2019. godinu. Navedeni rashodi se odnose na troškove Porezne uprave pri naplati prihoda Općine Murter-Kornati te na rashode proizašle prilikom odobrenja kredita HPB banke.

**AOP 221 do 245 Pomoći unutar općeg proračuna**

Pomoći unutar općeg proračuna (AOP 229) iznose 824.0074 kn u 2020. godini, a odnose se na tekuće pomoći za sufinanciranje rada dječjeg vrtića. Prijenosi proračunskim korisnicima iz nadležnog proračuna za financiranje rashoda poslovanja (AOP 234) iznosi 287.393 kn, a odnosi se na prijenos sredstava za rad Narodne knjižnice i čitaonice Murter.

**AOP 246 do 256 Naknade građanima i kućanstvima na temelju osiguranja i druge naknade**

Naknade građanima i kućanstvima na temelju osiguranja i druge naknade (AOP 246) u 2020. godini iznose 457.152 kn što je za 8,1% manje u odnosu na 2019. godinu.

**AOP 257 do 376 Ostali rashodi**

Tekuće donacije u novcu (AOP 259) u 2020. godini iznose 1.062.457 kn što je za 13,8% manje u odnosu na 2019. godinu. Odnose se na troškove sufinanciranje udruga u kulturi i sportu, organizacije civilnog društva, DVD Murter-Kornati, te ostale tekuće donacije.

**2. Bilješke uz obrazac BIL**

U obrascu BILobjašnjavaju sepromjene vrijednosti i obujma imovine i obveza nastalih u 2020 g.:

**Imovina:**

**-** vrijednost ukupne imovine iznosi 128,8% od ostvarenja prethodne, 2019. godine.

Imovina se sastoji od: a)nefinancijske imovine koja iznosi 34.348.616 (133,6%)

b) financijske imovine koja iznosi 4.989.682 (103,3%).

a) Nefinancijska imovina se odnosi na građevinske objekte, ulaganja u opremu, prijevozna sredstva i nematerijalnu imovinu tj. na dokumente prostornog uređenja i na sitni inventar i ispravke vrijednosti.

b) vrijednost financijske imovine odnosi se na:

* stanje novca na dan 31.12.2020. u iznosu od 1.140.571 kn
* stanje novca u blagajni u iznosu od 1.265 kn,
* potraživanja za dane zajmove u iznosu od 140.000 kn,

Udjeli u glavnici iznose 1.623.000 (AOP 129).

Potraživanja za prihode iznose 2.085.026 (AOP 141) , 81,8% od iznosa 2019.godine.

Sastoji se od:

* AOP 142 Potraživanja za poreze u ukupnom iznosu od 973.876 kn
* AOP 152 Potraživanja za prihode od imovine u ukupnom iznosu od 241.322 kn
* AOP 153 Potraživanja za upravne i administrativne pristojbe, pristojbe po posebnim propisima i naknadama u ukupnom iznosu od 2.261.554 kn.

Umanjeno za AOP 157 Ispravak vrijednosti potraživanja u ukupnom iznosu od 1.391.726 kn.

Ispravak vrijednosti potraživanja se provodi uzimajući u obzir kašnjenje u naplati preko godine dana da realnije prikazuje financijsku imovinu u bilanci stanja.

Porezna Uprava koja vrši poslove utvrđivanja, evidentiranja, nadzora, naplate i ovrhe općinskih poreza, dostavila je za 2020 god. izvješće o porezima pa je u poslovnim knjigama Općine izvršeno usklađenje stanja potraživanja sa Poreznom upravom.

**Obveze i izvori:**

Obveze Općine Murter-Kornati ( AOP 169) na dan 31.12.2020. godine iznose 6.102.603 kn.

Odnose se na sljedeće obveze:

* obveze za rashode poslovanja iznose 802.054 kn, a to je 87,1% od 2019.g. a odnose se na plaću za 12/19 g., materijalne rashode te ostale tekuće obveze.
* obveze za nabavu nefinancijske imovine iznose 739.358 kn, a odnose na se na firmu Eurokamen d.o.o. za izgradnju dječjeg vrtića, te na obrt T.P.O Pele za izgradnju sportsko-rekreacijskog centara Murterski škoji.
* obveze za kredit iznose 4.561.191 kuna, a odnose se na dugoročni kredit HPB-a za izgradnju dječjeg vrtića te na kratkoročni revolving kredit HPB-a za arheološko-rekreacijski park Colentum .

Vlastiti izvori (AOP 229) u izvještajnom razdoblju iznose 33.265.876 kuna.

Na dan 31.12.2020. godine višak prihoda poslovanja iznosi 10.935.880 kn, višak primitaka od financijske imovine iznosi 4.561.191 kn, a manjak prihoda od nefinancijske imovine iznosi 15.463.627 kuna. Višak prihoda poslovanja raspoloživ u sljedećem razdoblju iznosi 33.443 kuna.

3. Bilješka uz obrazac RAS-funkcijski

Plan Proračuna Općine Murter-Kornati za 2020. godinu razvrstan je po funkcijama, sukladno rashodima poslovanja i rashodima za nabavu nefinancijske imovine.

Izvršenje rashoda poslovanja i rashoda nefinancijske imovine unutar aktivnosti i projekata, po funkcijama u prethodnoj godini iznosi 15.515.834 kn , dok u 2020. godini iznosi 20.844.692 kuna.

Iznosi navedeni u Obrascu RAS-funkcijski odgovaraju razlici AOP - 404 i AOP - 234 u obrascu PR-RAS.

**4. Bilješke uz obrazac P-VRIO**

U obrascu P-VRIO prikazane su promjene u vrijednosti i obujmu imovine, i to promjene u obujmu imovine u iznosu do 24.000 kn za rashode proizvedene dugotrajne imovine, te promjene u obujmu imovine koje se odnose na oslobođenje plaćanja komunalnog doprinosa u iznosu od 480.149,12 kuna.

Na prijedlog Jedinstvenog upravnog odjela i Povjerenstva za popis Općine Murter- Kornati obavljen je otpis nenaplativih i zastarjelih potraživanja. Ukupan iznos otpisanih potraživanja poreza na korištenje javnih površina iznosi 16.093,50 kn, otpisana potraživanja za komunalnu naknadu iznose 233.253,91 kn, te naknadu za uređenje voda 295.989,00 kn.

Također je proveden otpis potraživanja za koja je u prethodnim razdobljima u cijelosti bio obavljen ispravak vrijednosti potraživanja stoga se te promjene ne vide kroz određene obrasce financijskog izvještaja. Taj otpis odnosi se na otpis potraživanja za komunalni doprinos u iznosu od 347.074,14 kn, te na otpis potraživanja za porez za korištenje javnih površina u iznosu od 7.575,00 kn.

5. Bilješka uz obrazac Obveze

Stanje obveza na kraju izvještajnog razdoblja (AOP 036) iznosi 6.102.601 kuna, a odnose se najvećim dijelom na obveze po kreditu, na obveze prema Hrvatskim vodama za naknadu za uređenje voda, na obveze za nabavu nefinancijske imovine te nedospjele obveze za zaposlene odnosno za isplatu plaće za prosinac 2020.god.

NAČELNIK

Toni Turčinov, mag.ing.agr.